Rádiológia

**Rádiológia**, predtým nazývaná **rádiodiagnostika**, je medicínsky odbor, ktorý využíva určité spektrum ionizačného žiarenia (röntgenové žiarenie) a ďalšie fyzikálne javy (najmä ultrazvuk a magnetickú rezonanciu) na diagnostiku chorôb. 

## História
Za otca rádiológie sa považuje Wilhelm Conrad Röntgen, nemecký fyzik, pôsobiaci na univerzite vo Würzburgu, kde 8. novembra 1895 vytvoril a zaznamenal elektromagnetické vlnenie, ktoré je dnes známe ako „lúče X“ alebo röntgenové žiarenie. V roku 1901 za svoj objav obdržal Nobelovu cenu za fyziku; jeho objav sa veľmi rýchlo dočkal praktického uplatnenia - avšak nebola to fyzika, ale medicína, ktorá z neho mala najviac ťažiť.
Vo veľmi krátkom čase po Röntgenovom objave vznikajú prvé rádiodiagnostické prístroje, ktoré sa rýchlo technicky zdokonaľujú. Objavuje sa obrovské množstvo lekárskych článkov a kníh, pojednávajúcich o nových možnostiach diagnostiky ochorení s pomocou rtg žiarenia, nové kontrastné látky, nové technické vylepšenia. Prvý rtg prístroj na území bývalého Česko-Slovenska bol zakúpený z verejnej zbierky pre Chirurgickú kliniku Lekárskej fakulty v Prahe.

Rozvoj moderných zobrazovacích metód umožnil pokroky vo všetkých odboroch medicíny, najmä chirurgických. Bez možnosti rýchleho a presného určenia chorobného stavu a podrobného zobrazenia anatomických štruktúr si dnes nemožno predstaviť traumatológiu, cievnu chirurgiu, transplanačné a neurochirurgické zákroky a mnoho ďalších. Sledovanie rozsahu zhubného ochorenia a jeho reakcie na liečbu je dnes neoddeliteľnou súčasťou úspešnej onkologickej diagnostiky a liečby.
Pokrok v odbore však so sebou prináša i určité negatívne stránky. Čoraz viac lekárov sa spolieha na zobrazovacie vyšetrovacie metódy a zanedbáva základný kameň diagnostiky akejkoľvek choroby - podrobnú anamnézu a fyzikálne vyšetrenie. Neadekvátne použitie zobrazovacích metód so sebou navyše prináša zvýšené náklady na zdravotnú starostlivosť a zvýšenú radiačnú záťaž obyvateľstva.

## Rozdelenie
Rádiológia ako odbor sa delí na viacero viac či menej samostatných oblastí. Tieto nie sú presne definované a vzájomne sa často do značnej miery prekrývajú:

A. Podľa prístrojovej techniky a fyzikálnej podstaty zobrazovacých metodík:

* tzv. "klasická" alebo "konvenčná" rádiológia
** skiaskopia
** skiagrafia
** konvenčná tomografia
** vyšetrenia s použitím kontrastných látok
*** ezofagografia
*** gastrografia
*** duodenografia
*** enteroklýza
*** irrigografia
*** fistulografia
*** myelografia
*** endoskopická retrográdna cholangio-pankreatikografia (ERCP)
*** perkutánna cholangiografia (PTC)
*** angiografia
* počítačová tomografia (CT)
** virtuálna endoskopia
** CT koronarografia
** CT angiografia
** CT volumetria
** perfúzne CT
** CT myelografia
** CT enteroklýza
** CT irrigografia
** CT fistulografia
* ultrasonografia (USG)
** dvojrozmerná
** dopplerovská
** echokardiografia
* magnetická rezonancia (MRI)
** MR angiografia
** MR spektroskopia

B. Podľa veku pacientov:

* pediatrická rádiológia
* rádiológia dospelých

C. Podľa zobrazoveného orgánu alebo orgánového systému:

* neurorádiológia
** rádiológia mozgu
** rádiológia miechy
* muskulo-skeletálna rádiológia
** rádiológia kostí
** rádiológia svalov, väzov a kĺbov
* pneumorádiológia
* abdominálna rádiológia
** rádiológia pečene
** rádiológia žlčníka a žlčových ciest
** rádiológia sleziny
** rádiológia pankreasu
** rádiológia nadobličiek
** rádiológia žalúdka
** rádiológia tenkého čreva
** rádiológia hrubého čreva
** rádiológia retroperitonea
* urogenitálna rádiológia
** rádiológia obličiek a močovodov
** rádiológia močového mechúra a močovej rúry
** rádiológia mužského pohlavného systému
** gynekologická rádiológia

* rádiológia oblasti tváre a krku
** orgánová rádiológia
* rádiológia prsníka
** mamografia
** USG prsníkov
** termografia/termovízia
** intervenčná rádiológia
*** perkutánna aspiračná biopsia (PAB)
*** biopsia hrubou ihlou ("core-cut")
*** vákuová mammotómia

D. Podľa jednotlivých skupín ochorení:

* traumatologická rádiológia
* onkologická rádiológia

E. Podľa prístupu k pacientovi:

* diagnostická rádiológia
* intervenčná rádiológia 

## Referencie

## Iné projekty

## Externé odkazy

* Encyclopædia Britannica


Kategória:Medicínske odbory